Crăciunul de altă dată într-o expoziție. Cui trimitea Prințul Ghica felicitări de sărbători.
O expoziție aduce în Mega Mall decorațini de Crăciun, vechi de un secol. Pentru cei nostalgici, expoziția conține decorațiuni și din perioada comunistă. Poate fi admirată o felicitare trimisă de Prințul Ion Ghica unei actrițe.
Nostalgia sărbătorilor de iarnă din anii trecuți nu ține cont de pandemie.Emoția specifică acestei perioade a fost transpusă într-o expoziție inedită.Până pe 23 decembrie, se pot vedea sute de obiecte și decorațiuni de Crăciun, din perioada anilor 1900 – 1980. Pot fi observate cum au evoluat ornamentele de brad de Crăciun, dar și felicitările de sărbători. Intrarea la expoziție este liberă."Până pe 23 decembrie puteți să veniți aici la Mega Mall, să retrăiți și să vă bucurați de magia iernilor din trecut. Expoziția Zăpezilor de altă dată reunește peste 450 de obiecte și decorațiuni din perioada 1900 -1980. Emoție și nostalgii pentru cei mari. Curiozități pentru copii. Printre cele mai vechi și prețioase exponate se numără și o felicitare de Crăciun și o carte de vizită trimise din Londra de către Prințul Ion Ghica unei actrițe de la Teatrul Național în 1881", a transmis Aminata Moldovan, corespondent Aleph News.